वहीं दूसरी ओर साई प्रणीत को एशियाई खेल चैम्पियन इंडोनेशिया के जोनाथन क्रिस्टी ने 21-16, 21-14 से हराया। पुरुष युगल में सात्विक साइराज रंकीरेड्डी और चिराग शेट्टी तथा मनु अत्री और बी सुमित रेड्डी की जोड़ियों ने भी अंतिम आठ में जगह बना ली। सात्विक और चिराग ने चीन के हि जितिंग और तान कियांग को 21-13, 21-19 से हराया जबकि मनु और सुमित ने चीन के लियू चेंग और झांग नान की तीसरी वरीयता प्राप्त जोड़ी को 21-14, 21-16 से शिकस्त दी।